Et historisk fakta er at Erik Munk i 1574 fikk kongens tillatelse til å utvinne jern i Nedenes, og på egen regning kunne han etablere en jernhytte der han ville. Det er rimelig å tenke seg at jernmalmressursene på Torbjørnsbu ble oppdaget i 1570-åra og at det er fra dette tidspunktet Torbjørnsbu ble sett på som interessant i gruvesammenheng. Hvor mye malm som ble brutt og foredlet i Munks tid er usikkert. Erik Munk fikk ikke fullføre sine planer.